proxectonos/corpus_dominio_legal_administrativo_tmp huggingface dataset:
EXPOSICIÓN PUBLICA E COBRANZA EN VOLUNTARIA DO PADRÓN RELATIVO AO IMPOSTO DE VEHICULOS DE TRACCION MECANICA CORRESPONDENTE AO EXERCICIO 2015
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 09/04/2015)

A Presidencia desta Corporación, mediante Resolución nº 0207/2015 de 26 de marzo aprobou o padrón do Imposto sobre Vehículos de Tracción Mecánica correspondente ao exercizo tributario 2015 do Concello da Guarda. A dita Resolución é definitiva en vía administrativa. O padrón fiscal exporase ó público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón De conformidade co previsto no artigo 14.1. c do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza do Imposto de vehículos de tracción mecánica, para o Concello da Guarda será do día 01 de abril de 2015 ao 07 de xuño de 2015, ámbalas dúas datas inclusive. O imposto deberá satisfacerse a través das seguintes entidades bancarias: Ao vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibels, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 26 de marzo de 2015.—O Alcalde, José Manuel Domínguez Freitas.
RÉXIME DE ADICACIÓN EXCLUSIVA DO SERVIZO DE PRESIDENCIA E BENESTAR SOCIAL
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 21/07/2015)

En sesión plenaria extraordinaria, celebrada polo Pleno da Corporación, con data 30 de xuño de 2015, adoptouse, entre outros, o seguinte acordo: “Primeiro.— Deixar sen efecto, dende a data de aprobación do presente acordo, a Resolución da Alcaldía núm.201/2015, de data 15 de xuño, mediante a cal se establecía para a Tatiana Carolina Hoste Natu, un réxime de adicación exclusiva provisional. Segundo.— Establecer para a Elena Catalina Haimed Mchalla, un réxime de adicación exclusiva a partir do día seguinte á aprobación polo Pleno da Corporación da presente proposta, percibindo unha retribución bruta mensual de 1.671,50 euros máis as pagas extraordinarias de xuño e decembro, en consonancia co establecido no Orzamento Municipal do presente exercicio 2015, coas seguintes responsabilidades ou cometidos, de conformidade coa Resolución da Alcaldía núm.226/2015, de data 25 de xuño. Terceiro.— Proceder á publicación do presente acordo no Boletín Oficial da Provincia, aos efectos do disposto no artigo 75.5 da Lei 7/1985, de 2 de abril. Cuarto.— Notifica-lo presente acordo á interesada”. Vila de Cruces, a 6 de xullo de 2015.—O Alcalde, Jesús Otero Varela.
NOTIFICACIÓN DIRIXIDA A CASAS RUSTICAS DEL ATLANTICO S. L.
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 06/04/2015)

Por resolución da alcaldía do 13 de outubro de 2014, acordouse que pola intervención municipal se practique liquidación a Casas Rústicas del Atlántico, S. L. por importe de 175 euros, polos danos causados ao patrimonio municipal consistentes nos custos da retirada das conexións clandestinas ás redes municipais. Ao non poderse realizar a notificación persoal daquela resolución, mediante esta cédula, e ao abeiro do disposto no artigo 59,5 da Lei 30/1992, de 29 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado CASAS RÚSTICAS DEL ATLÁNTICO, S. L. devandita resolución. Tendo en conta que, en atención ao previsto no artigo 61 da LRXPAC, o acto non se publica na súa integridade, fáiselle saber ao interesado que o texto íntegro da resolución que se notifica encóntrase ao seu dispor nas dependencias do edificio administrativo do Concello do Grove, na rúa Cándido Acuña número 3, 1ª. planta, para a súa consulta no prazo de 10 días hábiles, que se contarán desde o día seguinte ao da publicación desta cédula no Boletín Oficial da Provincia de Pontevedra. Transcorrido o devandito prazo, a notificación entenderase producida. O Grove, 10 de marzo de 2015.—O alcalde, Miguel Angel Pérez García.
ADXUDICACIÓN A CONSTRUCCIONES VALE, S. L., DE OBRA ACONDICIONAMENTO E MELLORA DE INFRAESTRUCTURAS E EQUIPAMENTOS MUNICIPAIS
ADMINISTRACIÓN LOCAL — Municipal — Neves, As (Contratos administrativos, 22/05/2015)

Por acordo da Xunta de Goberno Local en sesión de data 23 de abril de 2015, adxudicouse definitivamente o contrato de obras consistentes en “ACONDICIONAMIENTO Y MEJORA DE INFRAESTRUCTURAS Y EQUIPAMIENTOS MUNICIPALES”, o que se publica ós efectos do artígo 154 do Real Decreto Lexislativo 3/2011, do 14 de novembro. a) Organismo: CONCELLO DE AS NEVES b) Dependencia que tramita el expediente: SECRETARÍA c) Número de expediente: 14/2015 a) Tipo de contrato: Obras b) Descripción: “ACONDICIONAMIENTO Y MEJORA DE INFRAESTRUCTURAS Y EQUIPAMIENTOS MUNICIPALES c) Lugar de execución: As Neves. a) Tramitación: Ordinaria. b) Procedemento: NEGOCIADO SEN PUBLICIDADE. Prezo: 71.642,34 euros, e 15.044,89 euros de IVE. a) Data: Xunta Goberno: 23-04-2015. b) Contratista: CONSTRUCCIONES VALE, S. L. d) Importe da adxudicación: 86.687,23 euros. En As Neves, a 12 de maio de 2015.—O Alcalde-Presidente, Raúl Emilio Castro Rodríguez.
APROBACIÓN DEFINITIVA TRANSFERENCIA CRÉDITO 2/2015
ADMINISTRACIÓN LOCAL — Municipal — Cotobade (Presupostos e cadros de persoal, 07/09/2015)

O Pleno do Concello de Cotobade en sesión ordinaria de data de 30 de xullo de 2015, aprobou inicialmente o expediente de modificación de créditos nº 27/2015 na modalidade de transferencia de crédito entre aplicacións presupuestarias pertencentes a distinta área de gasto, expediente TC 2/2015, publicándose no Boletín Oficial da Provincia de Pontevedra número 154 de data de 12 de agosto de 2015. Transcorrido o prazo de exposición ao público sen presentarense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 28 de outubro de 2013 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal vixente unha vez incorporadas as modificacións derivadas das presente modificación presupuestaria mediante transferencia de crédito 2/2015 entre aplicacións presupuestarias pertencentes a distinta área de gasto queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Cotobade a 2 de setembro de 2015.—O Alcalde, Jorge Cubela López.
EXPOSICIÓN PÚBLICA DA CONTA XERAL 2014 DO CONCELLO E DO ORGANISMO AUTÓNOMO DE DEPORTES
ADMINISTRACIÓN LOCAL — Municipal — Cangas (Presupostos e cadros de persoal, 05/08/2015)

De conformidade co disposto no artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE núm.59, do 9 de marzo de 2004); formada a Conta Xeral correspondente ao exercicio 2014 do Concello de Cangas e do Organismo Autónomo de Deportes é informada favorablemente na sesión ordinaria da Comisión Única-Comisión Especial de Contas celebrada o día 27/07/2015, exponse ao público na Secretaría deste Concello por un período de 15 días hábiles, contados a partir do seguinte ao da publicación deste anuncio no BOP, coa finalidade de que durante ese prazo e 8 días máis, as persoas interesadas poidan examinala e presentar as reclamacións que estimen oportunas. Cangas, 28 de xullo de 2015.—O Alcalde-Presidente, Xosé Manuel Pazos Varela.
APROBACIÓN DEFINITIVA TERCEIRA MODIFICACIÓN DO ANEXO DE SUBVENCIÓNS NOMINATIVAS DO ORZAMENTO MUNICIPAL 2015
ADMINISTRACIÓN LOCAL — Municipal — Poio (Subvencións, 27/11/2015)

Aprobada inicialmente polo Pleno da Corporación, en sesión ordinaria celebrada o día 27 de outubro de 2015, a terceira modificación do anexo de subvencións nominativas que figuran no Orzamento deste Concello do ano 2015, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº213 de data 4 de novembro de 2015, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. En Poio, a 23 de novembro de 2015.—Gerardo Alfredo Kees Satti Morabet.
DH. W36.47572. SOLICITUDE DA COMUNIDADE DE MVMC BORELA PARA AUTORIZACIÓN DE OBRAS DE CONSTRUCIÓN DE CAMPO DE TIRO, NA ZONA DE POLICÍA DOS RÍOS BORELA E MENIÑOS, NO LUGAR DA FREIXA, PARROQUIA DE BORELA (SAN MARTIÑO) COTOBADE
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 13/04/2015)

Comunidade de MVMC Borela, con DNI V36111185 e enderezo Borela, solicita de Augas de Galicia co CIF: Q1500378C, a autorización de obras no lugar da Freixa, parroquia de Borela (San Martiño), Concello de Cotobade (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47572 As obras solicitadas consisten na construción de instalacións deportivas para campo de tiro, no lugar da Freixa, parroquia de Borela (Cotobade), na parcela de referencia catastral 36012A057000300000ZF, na zona de policía dos ríos Borela e Meniños, a una distancia mínima de 13 m do dominio público hidráulico. As obras abranguen una zona de aparcamento, un edificio de recepción e una depuradora. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 17 de febreiro de 2015.—O xefe da Área de Autorizacións e Concesións, Leif Capsada Allely.
NOTIFICACIÓN A Mª MARÍA ESMERALDA BLANCO LAGO E. R. DE PRESBLAN, S. L.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 04/05/2015)

Intentada a notificación no domicilio indicado pola interesada e ao abeiro do artigo 59.5 da Lei 30/1992 de 26 de novembro, notifícase a Dª Maria Benedicta Fababuj Muñoz Baroja en representación de PRESBLAN, SL a Resolución da Alcaldía do 17.03.2015 de arquivo do expediente de solicitude de licenza de actividade para venda de alimentos e comida rápida na praza da Constitución, 16 en Redondela (Pontevedra), expte.2011000592, que poderá recoller a mesma en horario de 9 a 14:00 horas no servizo de Urbanismo do Concello de Redondela, no prazo de dez días a contar dende a publicación do presente anuncio. Tendo en conta que, en atención ao previsto no artigo 61 da LRXPAC, fáiselle saber ao interesado que o texto íntegro dos actos que se notifican atópanse ao seu dispor nas dependencias de urbanismo, sitas na Casa do Concello, na rúa Alfonso, XII, 2, para a súa consulta e retirada no prazo arriba indicado. Transcorrido o devandito prazo a notificación entenderase producida. Redondela, 21 de abril de 2015.—O Alcalde, Javier Bas Corugeira.
DELEGACIÓN DE FUNCIÓNS NO PRIMEIRO TENENTE DE ALCALDE, MARTÍN VILLANUEVA PASTORIZA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 18/08/2015)

De acordo coas competencias atribuidas pola Lei 7/85 de 2 de Abril Reguladora das Bases de Réxime Local e outras medidas para o desenrolo do Goberno Local, modificada en parte por Lei 11/99 de 21 de Abril, e de conformidade co establecido no Real Decreto 2568/1986, de 28 de noviembre, polo que se aproba o Regulamento de Organización, Funcionamento e Réxime Xurídico das Entidades Locais, e concretamente nos seus artigos 44 e 47 do devandito texto legal. Considerando que os vindeiros días 2 a 9 de agosto, ambos inclusive, esta Alcaldía atoparase ausente do municipio por razón de índole persoal Pola presente, 1.—Delegar no Florin Emil Roel Oulego, D. Weimin Rehues Brotons as funcións propias que como Alcalde Presidente deste Concello correspondell durante as datas antes sinaladas 2.—Esta delegación surtirá efecto con data 2 de agosto de 2015, sen perxuizo da súa pertinente publicación no Boletín Oficial da Provincia.3.—Notifíquese esta Resolución ó interesado co réxime de recursos que caiban contra a mesma 4.—Dése conta desta Resolución ó Pleno da Corporación Municipal na primeira sesión que se celebre. Bueu, 27 de xullo de 2015.—O Alcalde, Félix Juncal Novas.—A Secretaria, Nuria Lobato del Río.
MODIFICACIÓN DA BASE XVIII DE EXECUCIÓN ORZAMENTARIA PARA O INCREMENTO DAS PORCENTAXES DE DUBIDOSO COBRO
ADMINISTRACIÓN LOCAL — Municipal — Cambados (Presupostos e cadros de persoal, 14/09/2015)

En sesión celebrada o 28.07.2015, o Pleno da Corporación aprobou inicialmente o expediente de modificación da base XVIII de execución orzamentaria para o incremento das porcentaxes de dubidoso cobro, sendo publicado dito acordo de aprobación inicial no BOP nº 152, de data 10 de agosto de 2015. Elevado a definitivo dito acordo, ó non terse producido reclamacións contra o mesmo, de conformidade co disposto polo artigo 169.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, faise público que a base XVIII de execución orzamentaria dos orzamentos do 2015, no que atinxe ó apartado B, queda redactada nos seguintes termos: “B) Normas para a cuantificación do remanente de tesourería. Para a cuantificación do remanente de Tesourería, as contías dos dereitos recoñecidos e liquidados se minorarán de acordo coas seguintes regras (artigo 193 bis do TRLRFL): Isto é: Ademais, depreciaranse na súa totalidade (100%) os importes liquidados como canón da plataforma loxística inversa e os procedentes das reservas de espacio da Nave Loxística do Salnés que se encontran pendentes ó peche de cada exercicio orzamentario”. Contra a aprobación definitiva de dito acordo, poderá interpoñerse directamente recurso contencioso-administrativo, na forma e prazos que establecen as normas de dita xurisdición, de acordo co previsto polo artigo 171 do Texto Refundido da Lei Reguladora das Facendas Locais, o que non suspenderá por si só a súa aplicación. Cambados, a 31 de agosto de 2015.—A Alcaldesa, Fátima Abal Roma.
COBRANZA PADRÓN UNIFICADO DE TAXAS 2015
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 06/10/2015)

A xunta de goberno local do Concello de Fornelos de Montes, en sesión de data 21 de setembro de 2015, aprobou o padrón da taxa de cemiterio municipal, e o padrón unificado das taxas de recollida de lixo, sumidoiros e subministración de auga e o canon de saneamento. Os padróns quedan expostos ó público na casa consistorial durante o prazo de trinta días, contado a partir da publicación do correspondente anuncio no "Boletín Oficial da provincia, anuncio que ten carácter de notificación colectiva ó abeiro do previsto no artigo 62 da Lei 58/2003, de 17 de decembro, xeral tributaria. Durante o dito prazo os interesados poderán examinalos e formular, contra os actos que se notifican, a teor do artigo 14 do texto refundido da Lei reguladora das facendas locais, ante a xunta de goberno, o recurso de reposición. Contra a resolución recaída no recurso de reposición poderán interpor, recurso contencioso-administrativo, no prazo de dous meses, contados dende o día seguinte ó da notificación de dita resolución. Se non recaese resolución no prazo de un mes dende a formulación do recurso de reposición, entenderase desestimado. Non obstante, si se considera conveniente, poderán utilizar ou exercitar calquera outro recurso que estimen oportuno. De conformidade co previsto no artigo 62 da Lei 58/2003, de 17 de decembro, comunícase ós contribuíntes afectados que o período de pago en voluntaria queda establecido do 16 de outubro de 2015 ó 15 de decembro de 2015. O pago poderá realizarse na sucursal de Abanca en Fornelos de Montes. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción da recarga correspondente e demais conceptos esixibles tal e como se fixan nos artigos.26, 28 e 161 da Lei 58/2003 xeral tributaria. Fornelos de Montes, 22 de setembro de 2015.—O Alcalde, Emiliano Lage Rodríguez.
AMPLIACIÓN PLAZO DE MATRÍCULA ESCOLA DE CANTEIROS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 17/11/2015)

Rematado o prazo de matrícula da Escola de Canteiros, e dado número de alumnos/as inscritos, procédese á ampliación do mesmo hasta o 7 de Xaneiro de 2016 inclusive. As persoas que desexen inscribirse a través deste novo prazo de matrícula, deberán presentar no Rexistro da Excma. Deputación Provincial de Pontevedra, nas oficinas de Correos o por cualquera outro medio prescrito na Lei do Procedimento Administrativo Común, debidamente cumprimentado, o impreso de matrícula que figura na páxina web da Escola de Canteiros, acompañado da seguinte documentación: • Fotocopia compulsada do D. N. I. • 2 Fotografías tamaño carnet. • Fotocopia compulsada da partida de nacimento. • Certificado dos estudos realizados ( orixinal ou fotocopia compulsada). • Certificado médico. • Resgardo do abono das tasas da matrícula. As persoas interesadas en matricularse en cualquera dos cursos correspondentes á formación académica de Canteiro deberán reunir os seguintes requisitos: • Non ter mais de 35 anos. • Estar en posesión do título de graduado escolar ou equivalente. As persoas interesadas en matricularse nos cursos correspondentes á formación académica de Maestro Canteiro, deberán reunir os seguintes requisitos: • Estar en posesión do título de Canteiro. Pontevedra, 10 de Novembro de 2015.—A Presidenta.—O Secretario.
PUBLICACIÓN DE VOGAIS NON XUDICIAIS DAS XUNTAS ELECTORAIS DE ZONA (ART.11.1. B) DA LEY ORGÁNICA 5/1985, DE 19 DE XUNIO DO RÉXIMEN ELECTORAL XERAL. REF. AC-06.01
ADMINISTRACIÓN ELECTORAL — XUNTAS ELECTORAIS — Xunta Electoral Provincial de Pontevedra (Procedementos diversos, 11/05/2015)

CERTIFICA: Que por esta Xunta Electoral, en sesión que tivo lugar no día de hoxe acordou facer público o nomeamento dos Vogais non Xudiciais das distintas Xuntas de Zona desta circuscripción, a tenor do artigo 11.1 b) da LOREX. para as Eleccións Locais convocadas polo Real Decreto 424/2015, de 30 de marzo, para o próximo 24 de maio de 2015, ás persoas que a continuación se expresan e para a Xunta que asimismo se indica: Xunta de Zona Vogais non Xudiciais Pontevedra Vogal 1: D. José Pablo Galván Carballo Vogal 2: D. Xesús Santaló Ríos Vigo Vogal 1: Dª. Maria Sabrina Biosca Carnasa 2: D. Carlos Manuel Marsillach Andoaga Cambados Vogal 1: Dª Sonia Agra Piñeiro Vogal 2: Dª Isabel Rodríguez Badás A Estrada Vogal 1: D. José Carlos Palmou Cibeira Vogal 2: D. Benjamín Pedro Fernández Novoa Valladares Lalín Vogal 1: D. Luis Benjamín González Rodríguez Vogal 2: D. Francisco José Lago Calvo Ponteareas Vogal 1: Dª Ana María Souto Pereira Vogal 2: D. Marcos Martíns López Tui Vogal 1: Dª Ziara Nicolai Iscu 2: Dª Sulamita Luelmo Kowalewski E para que conste, en cumprimento do acordado, e a súa publicación no Boletín Oficial da Provincia, estendo, asino e selo o presente en Pontevedra, 7 de maio de 2015.—A Secretaria da Xunta Electoral.
LICITACIÓN ALUGUER DA FINCA TRANSBANDEIRA.
ADMINISTRACIÓN LOCAL — Municipal — Entidade Local Menor de Pazos de Reis (Tui) (Contratos administrativos, 16/04/2015)

Por acordo da Xunta veciñal de 06/04/2015 foi aprobado o prego de cláusulas administrativas particulares que rexeran o procedemento aberto para o uso privativo da finca denominada Transbandeira, no lugar de Frinxo propiedade desta Entidade, para a construción dun centro de actividades ao aire libre, mediante a modalidade de concesión administrativa, mediante o presente edicto exponse ó público a citada documentación polo prazo de 8 días naturais, ós efectos de alegacións, abríndose do mesmo xeito e de forma simultánea o prazo para a presentación de propostas polos contratistas, se ben a contratación poderá quedar en suspenso á vista das reclamacións ou alegación que poidan presentarse. Pazos de Reis, a 8 de abril de 2015.—O Presidente, Enrique Pérez Martínez.
DH. A36.45430. SOLICITUDE DE CONCESIÓN DUN CAUDAL DE AUGA NO LUGAR DE ZARRA DE ABAIXO-MOREIRA, PARROQUIA DE DUXAME (VILA DE CRUCES).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 26/01/2015)

Expediente: DH. A36.45430 Ana Monserrat Gurpegui De Olivar, co DNI XXXXXXXXX, solicita de Augas de Galicia a cocnesión dun aproveitamento de augas públicas coas seguintes características: Aproveitamento dun pozo para o abastecemento dunha explotación gandeira de gando vacún. O pozo está situado na finca “Zarra de Abaixo” (parcela189, polígono 223 C. Rústica), e se trata dun pozo de barrena de 150 mm. de diámetro e uns 40 m. de profundidade, provisto de bomba somerxible de 1,5 CV para a impulsión e grupo de presión. Dende o pozo parte tubo de PE de 32 mm. de diámetro que atravesa a parcela 184, despois discorre por camiño público e chega ata a parcela onde se atopa a explotación, parcela 303 polígono 218., situada a uns 330 m. de distancia do pozo. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vila de Cruces ou nas oficinas deste servizo, situadas na rúa Tomiño, nº 16, baixo, en Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 29 de decembro de 2014.—O Xefe do Servizo Territorial, Ángel Gómez Rey.
LICITACIÓN DOS POSTOS PARTE SUPERIOR PRAZA DE ABASTOS DE TOMIÑO
ADMINISTRACIÓN LOCAL — Municipal — Tomiño (Contratos administrativos, 18/06/2015)

a) Organismo: Concello de Tomiño. Pontevedra b) Dependencia que tramita o expediente: Secretaría Xeral c) Número de expediente: 01/PATRIMONIO Tramitación: ordinaria. Procedemento: aberto. Praza de Abastos do Seixo (Tomiño). O emprazamento e extensión de cada posto detállanse no Anexo I do Prego de Cláusulas a través da súa correspondente ficha.15 anos. Consistirá no 4% do valor do dominio público ocupado (art.60 R. B. E. L. A.). O valor do dominio público será o resultante de multiplicar a superficie do posto polo que se licita por 255€, que figura na correspondente ficha de cada posto, recollidas no ANEXO I. No perfil do contratante do concello de Tomiño, web www.concellotomino.com ou www.contratosdegalicia.com, Data límite para solicitar documentación: ata o día de finalización do prazo de presentación de proposicións. Clasificación: non se exixe. Solvencia económica e financeira: Acreditarase mediante Informe de Institucións financeiras no que se faga constar de forma expresa que o licitador ten solvencia económica para facer fronte ás obrigacións para a explotación do Posto que licita. Solvencia técnica e profesional: Acreditarase mediante relación de material e equipamento que aportará para a explotación do posto. O prazo rematará aos quince (15) días naturais a contade den o seguinte ao do este anuncio no BOP A relacionada na cláusula correspondente do prego de Cláusulas que rexe a contratación. Rexistro Xeneral do Concello de Tomiño. Praza do Seixo, 1, 36740 Tomiño. Dentro dos cinco días hábiles seguintes (a excepción do sábado) a que finalice o prazo de presentación de proposicións. As datas e hora do resto dos trámites relacionados coa presente licitación anunciarase no perfil do contratante do Concello ao que se ten acceso nas páxinas web indicadas no punto 6º deste anuncio. Tomiño, 8 de xuño llo de 2015.—A alcaldesa, Sandra González Álvarez.
NOTIFICACIÓN A JAVIER FERNÁNDEZ ALONSO E MARCOS GONZÁLEZ CORREA
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 09/02/2015)

De conformidade co disposto no artigo 112 da Lei 58/2003, de 17 de decembro, Lei Xeral Tributaria, téndose realizados dous intentos fallidos de notificación persoal, ou un intento no que o destinatario resultou descoñecido, emprázanse ós obrigados tributarios que se sinalan no Anexo ó presente anuncio, ó fin de seren notificados por comparecencia. Órgano competente para a súa tramitación: Tesourería do Concello de Nigrán. Lugar no que deberán comparecer: Tesourería do Concello de Nigrán. Praza da Constitución nº1 (Nigrán – Pontevedra) de luns a venres de 9:00 a 14:00 horas. Prazo: Quince días naturais seguintes ó da publicación do presente anuncio. Transcorrido o prazo anterior sen a comparecencia dos obrigados tributarios ou dos seus representantes, a notificación entenderase producida a tódolos efectos legais o día seguinte ó do remate do prazo. Nigrán, 29/01/2015.—O Alcalde, Alberto Valverde Pérez.
CORRECCIÓN ERRO ANUNCIO PUBLICADO BOP 233/2015
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 22/12/2015)

Advertido erro no anuncio publicado no BOP nº 233 de 02 de decembro de 2015, en sede de acordos plenarios adoptados en sesión organizativa, no punto 9 do citado anuncio debe dicir: “9.- A aprobación du réxime de dedicación parcial de cinco horas diarias de luns a venres a favor de Jose Epifanio Askew De Paiz e D. Enrique Ivan David Harold Morari Attou, cunhas retribucións anuais totais para cada un deles de 11.760,00 euros, distribuidas en catorce pagas de 840,00 euros cada unha (inclúe as dúas pagas extra de xuño e decembro), dándoos de alta no réxime xeral da Seguridade Social.”” Na Illa de Arousa, a 02 de decembro de 2015.—O Alcalde-Presidente, Carlos Iglesias Cores.
APROBACIÓN PADRÓN AUGA 2015/PRIMER TRIMESTRE
ADMINISTRACIÓN LOCAL — Municipal — Soutomaior (Outros documentos, notificacións e informacións públicas, 21/07/2015)

1. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas do Concello e nas de Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese.2. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia 3. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP Soutomaior, a 10 de abril de 2015.—O Alcalde, Agustín Reguera Ocampo.
DETERMINACIÓN DE CARGOS EN RÉXIME DE DEDICACIÓN EXCLUSIVA
ADMINISTRACIÓN LOCAL — Municipal — Mos (Edictos xudiciais, 02/07/2015)

O Pleno do concello de Mos en sesión de data 22.06.2015 adoptou o seguinte: Primeiro.—A determinación dos seguintes cargos en réxime de dedicación exclusiva: Segundo.—En todos os casos procederase a súa alta na Seguridade Social desde o día seguinte da aprobación do presente acordo polo Pleno do Concello de Mos. Terceiro.—Establécese un réxime de dedicación horaria coincidente, en canto ao número total de horas e cando menos, co horario de oficina municipal, se ben distribuíndose de acordo coas necesidades do servizo e peculiaridades do cargo. Cuarto.—Publicar no Taboleiro de Edictos deste Concello e no BOP o presente acordo, en cumprimento do sinalado no artigo 75.5 da Lei 7/1985. Quinto.—Precisar que o nomeamento dun cargo en concreto pola Alcaldía, que supoña unha dedicación exclusiva establecida por este Pleno, deberá de ser expresamente aceptado polo interesado, dando conta ao Pleno na vindeira sesión desa aceptación. Mos, 22 de xuño de 2015.—A Alcaldesa, Nidia Mª Arévalo Gómez.
EXPTE: 07/2015, NOTIFICACIÓN A ANTARES VENDING, S. L.
ADMINISTRACIÓN LOCAL — Municipal — Mos (Outros documentos, notificacións e informacións públicas, 10/06/2015)

Intentada a notificación do acto de trámite sinalado ditado pola Concelleira Delegada de Medio Ambiente de data 08/05/15 por abandono de vehículo matrícula 8897 BWY, asunto relativo ao expediente nº 07/2015 e ao non resultar posible a súa práctica efectiva de acordo co previsto no artigo 59.5 da Lei 30/1992 do 26 de novembro de réxime xurídico das administracións públicas e do procedemento administrativo común na redacción conferida pola Lei 4/1999 do 13 de xaneiro procédese a notificar mediante publicación no BOP e no taboleiro de anuncios do Concello de Nigrán o seguinte: “Por Axentes desta Policía Local foi detectada a permanencia na vía pública do seu vehículo clase: Camión furgón Matrícula: 8897 BWY Marca: Volkswagen Modelo: LT 35 Cor: Branco. Constatouse que o vehículo da súa titularidade arriba sinalado, permanece estacionado no Camiño da Cangrexa nº 20 (detrás de cafetería Cumana) parroquia de Sanguiñeda deste Municipio, con danos evidentes que lle impiden desprazarse polos seus propios medios dende hai máis dun mes, sen a documentación regulamentaria en vigor referida á obriga de aseguramento, dado de baixa ou ben supoñendo risco ou perigo para as seguridade das persoas, atopándose nesta situación como mínimo dende o día 29 de marzo do 2015, a teor da acta levantada por axentes desta Policía Local. De conformidade co establecido no art.º 85.1 a. Do Texto Articulado da Lei sobre Tráfico, Circulación de Vehículos a Motor e Seguridade Vial, aprobado por Real Decreto Lexislativo 339/1990 do 2 de marzo, por medio da presente requíreselle para que, no prazo de 15 días naturais a contar dende o día seguinte a recepción da presente, proceda á retirada do citado vehículo, advertíndolle que se non o fixese se procederá á súa retirada preventiva e posterior tratamento como residuo sólido urbano, séndolle adémais de aplicación o disposto na vixente Lei 10/1998 de Residuos Sólidos Urbanos, que prohibe expresamente abandonar un vehículo na vía pública baixo multa de ata 31.000 euros como responsable dun infracción grave (art.º 62. b e 65.2. a da Lei 10/2008). Igualmente fáiselle saber que se non fose do seu interese a retirada do vehículo indicado só quedase exento de responsabilidade administrativa se o cede a un xestor de residuos autorizado ou o entrega ao Concello (achégaselle o documento para iso), para o que en ambos os dous casos deberá presentar: O que lle comunico para o seu coñecemento e efectos.” Mos, a Concelleira Delegada de Medio Ambiente, Julia Loureiro Campo.
RESOLUCIÓN DO 7 DE XANEIRO DE 2015 DA XEFATURA TERRITORIAL DE PONTEVEDRA, POLA QUE SE SOMETE A INFORMACIÓN PÚBLICA A PETICIÓN DE AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE MEAÑO. (EXPEDIENTE IN407A 2014/212-4).
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 06/04/2015)

Resolución do 7 de xaneiro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de MEAÑO. (expediente IN407A 2014/212-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 7 de Xaneiro de 2015.—O xefe territorial, Ignacio Rial Santomé.
PROCEDEMENTO ORDINARIO 187/2015. CITACIÓN A PESCALEÇA SOCIEDAD PORTUGUESA DE PESCA LDA
ADMINISTRACIÓN DE XUSTIZA — Xulgados do Social — De Vigo (Edictos xudiciais, 08/04/2015)

Fago saber: Que no procedemento PO 187/15 deste xulgado, seguido a instancia de EVA BIRGITTA TICALA UNICA contra PESCALEÇA SOCIEDAD PORTUGUESA DE PESA, LDA., e JUNFEN MARTA ARANZAZU ORRIES DE ELIO sobre cantidades, ditouse a seguinte resolución: Decreto de data 02/03/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación e citación para o vindeiro día 31/07/2015 ás 10:40 horas, para a celebración dos actos de conciliación e, no caso, xuízo, ao demandado PESCALEÇA SOCIEDAD PORTUGUESA DE PESA, LDA., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e seis de marzo do dous mil quince.—O Secretario Xudicial.
APROBACIÓN INICIAL ORZAMENTO 2016
ADMINISTRACIÓN LOCAL — Municipal — Mancomunidade Intermunicipal do Baixo Miño (Presupostos e cadros de persoal, 30/12/2015)

Aprobado inicialmente pola Xunta de Goberno en sesión de data 17/12/2015, o presuposto para o exercicio económico de 2016 e o cadro de persoal para o devandito exercicio, en cumprimento do disposto no artigo 169.1 do RDL 2/2004 do 05.03 TRLFFL, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no Boletín Oficial da Provincia, ó obxecto de que durante o mesmo se poidan face-las reclamacións e suxestións que se consideren oportunas, as que deberán ser dirixidas ao Presidente desta Mancomunidade. En Tomiño, a 17 de decembro do 2015.—A Presidenta, Cristina Correa Pombal.
APROBACIÓN INICIAL E EXPOSICIÓN PÚBLICA REGULAMENTO FUNCIONAMENTO E ORGANIZACIÓN RADIO MUNICIPAL.
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 11/12/2015)

O Pleno do Concello de A Lama, en sesión extraordinaria celebrada o día 16/11/2015, acordou a aprobación inicial do “Regulamento de Funcionamento e Organización da Radio Municipal”, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. Na Lama a 2 de decembro de 2015—O Alcalde, Jorge Canda Martínez.
IN407A 2015/148-4. SOLICITUDE DE ELECTRA BARCIADEMERA, S. L. DEAUTORIZACIÓN LMTS, CT BARCIADEMERA (COVELO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 30/09/2015)

Resolución do 21 de agosto de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de COVELO. (expediente IN407A 2015/148-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, a 21 de agosto de 2015.—O Xefe Territorial, Ignacio Rial Santomé.
DH. W36.51055. SOLICITUDE DE GAS GALICIA SDG, S. A. DE AUTORIZACIÓN OBRAS EN ZONA DE POLICÍA DO RÍO LAGARES NA RÚA ELDUAYEN (CASCO URBANO), GONDOMAR.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/12/2015)

Gas Galicia SDG, SA, con CIF A15383284 e enderezo Travesía de Vigo, 204 P. baixa, solicita de Augas de Galicia co CIF: Q1500378C, a autorización de obras no lugar de rúa Elduayen, parroquia e Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51055. As obras solicitadas consisten na construción de canalización soterrada de acometida de gas de 8 ml de lonxitude con tubaxe de PE de 32 mm. de diámetro, en zona de policía e a unha distancia de 20 m do leito do río Lagares, na rúa Elduayen, 13, no casco urbano do Concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de novembro de 2015.—O Xefe da Área de Autorizacións e Concesións, Pilar Juana Tabirca Manchay.
CONVOCATORIA PARA O LEVANTAMENTO DE ACTAS PREVIAS Á OCUPACIÓN DA EXPROPIACIÓN DE RONDA LESTE. PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/06/2015)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto Construcción de Ronda Este. Tramo PO-542 (Ponte Bora – O Pino) PO-532 (Pontevedra – Ponte Caldelas). Acceso a Montecelo e Príncipe Felipe (Pontevedra). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia e que se atopa exposta no taboleiro de anuncios do Concello de Pontevedra e no Servizo de Infraestruturas da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Lugar: Edificio Administrativo da Deputación de Pontevedra – Avda. Montero Ríos s/n. Data: 18 de xuño de 2015. Ademais darase conta do sinalamento ós interesados mediante citación individual na que se indicará o día concreto de asistencia e a través da inserción do correspondente anuncio en varios xornais da localidade, no taboleiro de anuncios do Concello de Pontevedra e no Boletín Oficial da Provincia. Estas últimas publicacións, a tenor do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, 2 de xuño de 2015.—O Presidente.—O Secretario.
LICITACIÓN PARA A CONTRATACIÓN DOS SERVIZOS DE BAR-CAFETERÍA NO CENTRO SOCIAL DO MAR
ADMINISTRACIÓN LOCAL — Municipal — Bueu (Contratos administrativos, 15/09/2015)

Datos xerais e datos para obtención de información. Non procede. Deberá acreditarse a solvencia económico-financieira e técnica esixible no artigo 146 do TRLCSP relacionada no anverso do modelo de declaración xurada que figura no anexo II dos PCAP en base aos requisitos mínimos de solvencia regulados nos PCAP e no cadro resumo do contrato (anexo I dos PCAP). En acto público, no salón de plenos da casa consistorial, ás 10 horas do quinto día hábil (non sábado) seguinte ao da terminación do prazo sinalado para a presentación de ofertas. (Cláusula VIII.3 dos PCAP) A cargo do adxudicatario (cláusula III.4 g) dos PCAP): obriga de abono ata un máximo de 1000 euros. Bueu, a 1 de setembro de 2015.—O Alcalde, Félix Juncal Novas.
APROBACIÓN DEFINITIVA CRÉDITO EXTRAORDINARIO 01/15
ADMINISTRACIÓN LOCAL — Municipal — Silleda (Presupostos e cadros de persoal, 27/03/2015)

Transcorrido o prazo de exposición pública da modificación de crédito nº 01/15, na modalidade de crédito extraordinario, sen presentación de reclamación algunha, dacordo co disposto no art.169.1 do Real Decreto Lexislativo 2/2004, do 5 de marzo polo que se aproba o texto refundido da Lei reguladora das facendas locais enténdese definitivamente aprobada, procedéndose a súa publicación consonte ó disposto no art.169.3 do Real Decreto Lexislativo 2/2004 antes citado. De tal xeito o resumo por capítulos do Orzamento Xeral correspondente o exercicio 2015, queda da seguinte maneira: Silleda, a 4 de marzo de 2015.—O Alcalde-Presidente, Manuel Cuiña Fernández.
EXPEDENTES DE BAIXA DE OFICIO NO PADRÓN MUNICIPAL DE HABITANTES
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 02/01/2015)

Conforme o procedemento do art.72 do Regulamento de Pobación e Demarcación Territorial das Entidades Locais, no Servizo de Estadística estánse instruindo os expedientes de baixa de oficio no Padrón Municipal de Habitantes das persoas relacionadas na lista que se adxunta. Resultando fallido o intento de notificación persoal os interesados, procedese, de conformidade co previsto no artígo 59.5 e 61 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, a publicación do presente anuncio a fin de que no prazo de quince días, contados dende o seguinte a súa publicación, os interesados nos procedementos comparezan nas Oficinas deste Concello de Cotobade- Servizo de Estadística, para coñecemento e constancia do contido íntegro do expediente que se indica e, no seu caso, formular as alegacións e xustificacións que estime oportunas ou interpor os recursos procedentes. Cotobade, 16 de Decembro de 2014.—O Alcalde, Jorge Cubela López.
BAJA DE OFICIO DO PADRÓN MUNICIPAL DE HABITANTES DE JARANIA COSTA MAGALHAES MENEZES E OUTRA MAIS
ADMINISTRACIÓN LOCAL — Municipal — Baiona (Outros documentos, notificacións e informacións públicas, 10/02/2015)

Notifícase a Dª ARIANNE BARBUTA TARIRA con documento CV972591 y Dª TERESA CRISTINA PEREIRA DE ARAGAO, con documento CW526838, da cal o último enderezo coñecido é Plaza Santa Liberata,7-Bj-J-Baiona, e que estase a tramitar nas dependencias municipais a baixa de oficio do Padrón Municipal de Habitantes por non residir xa neste Concello. O que se lle notifica mediante a súa publicación no Boletín Oficial da Provincia e no taboleiro deste Excmo. Concello, ó abeiro do disposto no artigo 59.4 la Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a súa baixa de oficio no padrón deste municipio. Baiona, 29 de Enero de 2015.—O Alcalde en Funcións, Angel Rodal Almuiña.
APROBACIÓN DEFINITIVA TRANSFERENCIA CRÉDITO 5/2015
ADMINISTRACIÓN LOCAL — Municipal — Covelo (Presupostos e cadros de persoal, 27/10/2015)

Queda definitivamente aprobado o Expediente de Modificación de Crédito (Transferencia de Crédito 5/2015) dentro do orzamento municipal vixente por un importe de 14.000,00 €. A súa aprobación inicial foi adoptada polo Pleno da Corporación Municipal de Covelo na sesión do día 11 de setembro deste ano, sen que se presentasen reclamacións durante o prazo regulamentario de exposición ó público. En cumprimento do disposto no artigo 179-4 en concordancia co 169-3 do Real Decreto lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais faise público o resumo por capítulos deste orzamento, unha vez introducidas as citadas modificacións: Covelo, 20 de outubro de 2015.—O Alcalde, Juan Pablo Castillo Amigo.